Dubulti (stacija)
Šis raksts ir par dzelzceļa staciju Jūrmalā. Par citām jēdziena Dubulti nozīmēm skatīt nozīmju atdalīšanas lapu. Dubulti ir dzelzceļa stacija Jūrmalā, līnijā Torņakalns—Tukums II. Dubultos pietur visi Tukuma virziena elektrovilcieni; Dubulti ir arī maršruta Rīga—Dubulti galapunkts. Vasaras periodā līdz Dubultiem kursē daudzi sezonas elektrovilcieni. 2015. gada 24. septembrī uzsākta stacijas modernizācija. Stacijā darbojas biļešu kase.